En middelsstor, avlang, blankt svart trebukk. Dekkvingene er brunrøde bortsett fra spissen som er svart. Antennene er kraftige og sagtakkede i den indre delen, omtrent så lange som kroppen hos hannene og rundt to tredjedeler så lange hos hunnene. Pronotum er tønneformet, blankt og sparsomt punktert. Dekkvingene er parallellsidige, kraftig punkterte og fint hårete.